การสวมถุงยางอนามัยก่อนมีเพศสัมพันธ์ นั้นเพียงพอต่อการคุมกำเนิดหรือไม่อย่างไรครับ แล้วการเสร็จกิจขณะอวัยวะเพศชาย(สวมถุงยางอนามัยอยู่)อยู่ในอวัยวะเพศหญิง นั้นจะทำให้ตั้งครรภ์มั้ยครับ แต่หลังจากถอดถุงยางอนามัยออกแล้วลองใส่น้ำดูพบว่าถุงยางอนามัยไม่มีรอยรั่วจากข้อมูลนี้ จะมีโอกาสตั้งครรภ์หรือไม่ครับ
สวัสดีค่ะ การใช้ถุงยางอนามัยนั้น แม้จะใช้อย่างถูกต้อง 100% ก็จะมีโอกาสเกิดการตั้งครรภ์ได้ประมาณ 2%แต่โดยทั่วไปแล้วจากการใช้งานจริง พบโอกาสเกิดการตั้งครรภ์ถึง 18% ซึ่งสาเหตุที่ทำให้มีโอกาสตั้งครรภ์ได้มากขึ้น เกิดจากการใช้ไม่ถูกวิธี ได้แก่ถุงยางหมดอายุ เสื่อมสภาพ มีรอยรั่วซึมหรือรอยฉีกขาด เช่น จากการใช้กรรไกร มีด หรือฟันในการแกะซองถุงยาง ใช้ฟันกระทบกัดถุงยางก่อนใส่เข้าช่องคลอด มีการสอดใส่สิ่งแปลกปลอมไว้ในช่องคลอด ใช้วาสลีนทาถุงยาง ใส่ถุงยาง 2 ชั้น ใช้ถุงยางในขนาดที่ไม่พอดีกับขนาดของอวัยวะเพศชาย ใช้ถุงยางซ้ำ ตอนดึงอวัยวะเพศชายออกถุงยางหลุดคาช่องคลอด เป็นต้นนอกจากนี้หากถึงจุดสุดยอดและมีการหลั่งน้ำอสุจิแล้ว หากไม่รีบดึงอวัยวะเพศชายออก อวัยวะเพศชายย่อมอ่อนตัวลง ทำให้ถุงยางอนามัยที่ใส่อยู่หลวม และมีโอกาสที่น้ำอสุจิจะไหลย้อนออกมาในช่องคลอดได้ และหากดึงอวัยวะเพศชายออกจากช่องคลอดขณะอ่อนตัว ถุงยางอนามัยย่อมมีโอกาสหลุดค้างอยู่ในช่องคลอดได้ และน้ำอสุจิก็จะไหลออกมาสู่ช่องคอลดได้ ดังนั้นจึงมีโอกาสตั้งครรภ์ได้หากมีเพศสัมพันธ์บ่อยครั้ง แนะนำให้ใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด เป็นต้น และแนะนำให้มช้ถุงยางอนามัยไปด้วย เพื่อเพิ่มประสิทธิภาพในการคุมกำเนิดและป้องกันการติดโรคทางเพศสัมพันธ์